Paula Abdul

Paula Julie Abdul (født 19. juni 1962 i San Fernando i California) er en amerikansk sanger, danser og koreograf. Hun fikk sitt store gjennombrudd som sanger i 1989 med singlen «Straight Up». Hun har fått en stjerne på Hollywood Walk of Fame.

Liv og virke

Bakgrunn
Paula Abdul kom fra jødisk slekt på både fars- og morssiden. Faren var født i Aleppo i Syria og vokste opp i Brasil før han innvandret til USA. Moren var kanadisk; hennes forfedre kunne spores tilbake til Ukraina.

Karriere
Abdul startet karrieren som danser og hadde blant annet en sentral rolle i musikkvideoen til Totos «Till the End» fra 1987. I 1988 utgav hun sitt første album, og i året etter fikk hun sitt store gjennombrudd med singelen «Straight Up». Etter det fulgte flere suksessfulle singler med topp-plasseringer på amerikanske Billboard. Ved siden av sanger som «Straight Up», hadde hun stor suksess med «Forever Your Girl» (1989), «The Way That You Love» (1989), «Cold Hearted» (1989), «Opposites Attract» (1990) og «Rush Rush» (1991).

Paula Abdul har også hatt en del roller i film og TV og har videre hatt ansvar for koreografien på flere kjente filmer, som blant annet Big, The Running Man, The Karate Kid, Part III og The Doors. Hun hadde også koreografien på TV-programmet The Tracey Ullman Show (1987-90), en jobb som forøvrig innbrakte henne en Emmy i 1989. Hun fikk en ny Emmy i 1990 for The 17th Annual American Music Awards. Hun har hatt gjesteroller i TV-serier som Sabrina, the Teenage Witch og That's So Raven. Hun spilte seg selv i den mislykkede realityserien Hey Paula fra 2007. I 2011 lanserte hun talentkonkurransen Live to Dance.

Abdul hadde sin storhetstid som sanger på slutten av 1980-tallet og begynnelsen av 1990-tallet. Utover 1990-årene sviktet salgstallene og populariteten.

Fra 2002 til 2009 var Paula Abdul en av dommerne i det populære TV-programmet American Idol og fra 2011 i The X Factor.

Abdul var gift med Emilio Estévez fra 1992 til 1993.

Diskografi

Studioalbum 
 Forever Your Girl (1988) (#17 Norge)
 Spellbound (1991)
 Head over Heels (1995)

 Samlealbum 
 1990 – Shut Up and Dance (remix)
 2000 – Paula Abdul: Greatest Hits 2007 – Greatest Hits: Straight Up! Singler 
 Knocked Out (1988)
 (It's Just) The Way That You Love Me (7 maj 1988)
 Straight Up (1988) (#1 Norge)
 Forever Your Girl (1989)
 Cold Hearted (22. august 1989)
 Opposites Attract (28. november 1989) (#6 Norge)
 Rush Rush (2. mai 1991) (#3 Norge)
 The Promise of a New Day (1991)
 Blowing Kisses in the Wind (17. oktober 1991)
 Vibeology (30. januar 1992)
 Will You Marry Me? (1992)
 My Love Is For Real (1995)
 Crazy Cool (22 augusti 1995)
 Ain't Never Gonna Give You Up (9. januar 1996)
 Dance Like There's No Tomorrow'' (18. januar 2008; med Randy Jackson)

Referanser

Eksterne lenker 
 
 
 
 

Sangere fra USA
Dansere fra USA
Hollywood Walk of Fame
Personer fra USA av canadisk opphav
Personer fra USA av syrisk opphav
Personer fra Los Angeles